ananddey/assamese-wiki-corpus huggingface dataset:
শীতল দেৱী

শীতল দেৱী (; জন্ম: ১০ জানুৱাৰী ২০০৭) এগৰাকী ভাৰতীয় পেৰা-আৰ্চাৰ। তেওঁ ২০২২ চনৰ এছিয়ান পেৰা গেমছত মহিলাৰ কম্পাউণ্ড ধনুৰ প্ৰতিযোগিতাত অংশগ্ৰহণ কৰি ৰূপৰ পদক মহিলাৰ ডাবলছত ৰূপৰ পদক লাভ কৰাৰ পিছত মিক্সড ডাবলছ আৰু মহিলাৰ ব্যক্তিগত শাখাত দুটা স্বৰ্ণ পদক লাভ কৰে। পেৰা এছিয়ান গেমছৰ ফাইনেলত মহিলাৰ কম্পাউণ্ড প্ৰতিযোগিতাত তেওঁ সোণৰ পদক লাভ কৰে।

প্ৰাথমিক জীৱন

তেওঁ জম্মু-কাশ্মীৰৰ কিষ্টৱাৰ জিলাৰ লয়ধৰ গাঁৱত জন্মগ্ৰহণ কৰিছিল।

কেৰিয়াৰ আৰু কৃতিত্ব

ভাৰতীয় সেনাই আয়োজন কৰা যুৱ অনুষ্ঠানত সেনা প্ৰশিক্ষক অভিলাষা চৌধুৰী আৰু কুলদীপ ৱাধৱানে তেওঁৰ আত্মবিশ্বাস লক্ষ্য কৰি তেওঁক প্ৰশিক্ষণ দিয়াৰ সিদ্ধান্ত লয়। যিহেতু তেওঁ জন্মৰে পৰা ফ’ক’মেলিয়াৰ সৈতে সহবাস কৰিছিল, সেয়েহে তেওঁৰ এটাও বাহু নাছিল। গতিকে প্ৰথমেই প্ৰশিক্ষকসকলে শীতলক প্ৰস্থেটিক্সত সহায় কৰাৰ সিদ্ধান্ত লয়। কিন্তু চিকিৎসকসকলে তেওঁৰ ক্ষেত্ৰত কৃত্ৰিম অংগ সংযোগ সম্ভৱ নহয় বুলি জানিবলৈ দিয়ে। শীতলে তেওঁৰ ভৰি দুখন ব্যৱহাৰ কৰি গছ বগাই ভাল পোৱা আৰু এই ক্ষেত্ৰত থজা বিশেষজ্ঞতাৰ কথা জানিবলৈ দিয়ে। প্ৰশিক্ষকসকলৰ বাবে এইটো আছিল এক অতি সুখকৰ আচৰিত কথা। ইয়াৰোপৰি প্ৰশিক্ষকসকলে কেতিয়াও কোনো বাহু নথকা ধনুৰ্বিদৰ বাবে প্ৰশিক্ষণ দিয়া নাছিল বাবে এইক্ষেত্ৰত প্ৰত্যাহ্বানৰ সন্মুখীন হ’বলগীয়া হৈছিল আৰু তেওঁক কেনেকৈ প্ৰশিক্ষণ দিয়া সম্ভৱ সেই বিষয়ে কিছু গৱেষণা কৰিছিল। অৱশেষত তেওঁলোকে হাতহীন ভাৱেই ভৰি দুখনেৰে ধনুৰ্বিদ্যাৰ চৰ্চা কৰা ধনুৰ্বিদ মেট ষ্টুটজমেনৰ দ্বাৰা অনুপ্ৰাণিত তথা আত্মবিশ্বাসী হৈ পৰিছিল। প্ৰশিক্ষণৰ ১১ মাহৰ ভিতৰতে শীতল দেৱীয়ে এছিয়ান পেৰা গেমছত অংশগ্ৰহণ কৰি ভাৰতৰ হৈ দুটা সোণৰ পদক লাভ কৰে।

পেৰিচত অনুষ্ঠিত গ্ৰীস্মকালিন পেৰা আৰ্চাৰি প্ৰতিযোগিতাত অংশগ্ৰহণ কৰা খেলুৱৈ সকলৰ ভিতৰত তেওঁ কনিষ্ঠতম।

বঁ‌টা

বৰ্ষ বঁ‌টা প্ৰদান কৰ্তা ফলাফল তথ্যসূত্ৰ
২০২৩ বছৰটোৰ শ্ৰেষ্ঠ যুৱ খেলুৱৈ এছিয়ান পেৰালিম্পিক কমিটি বিজয়ী
২০২৩ অৰ্জুন পুৰস্কাৰ ভাৰত চৰকাৰ বিজয়ী

তথ্যসূত্ৰ

শ্ৰেণী:ভাৰতৰ পেৰা-ধনুৰ্বিদ
শ্ৰেণী:জীৱিত ব্যক্তি
শ্ৰেণী:জম্মু আৰু কাশ্মীৰৰ ব্যক্তি
শ্ৰেণী:পেৰালিম্পিকত পদক বিজয়ী ভাৰতীয়
উষা যাদৱ

উষা যাদৱ (; জন্ম: ৩ নৱেম্বৰ ১৯৮৪) বিশেষকৈ হিন্দী আৰু মাৰাঠী চলচ্চিত্ৰত অভিনয় কৰা এগৰাকী ভাৰতীয় অভিনেত্ৰী। ২০১২ চনৰ মাৰাঠী ছবি ‘ধগ’ৰ বাবে তেওঁক বিশেষভাবে জনা যায়। এই ছবিখনত কৰা অভিনয়ৰ বাবে ৬০তম ৰাষ্ট্ৰীয় চলচ্চিত্ৰ মহোৎসৱত তেওঁ শ্ৰেষ্ঠ অভিনেত্ৰীৰ বঁটা লাভ কৰিছিল। ২০১৯ চনত তেওঁ ৫০তম আন্তঃৰাষ্ট্ৰীয় চলচ্চিত্ৰ মহোৎসৱত ‘মাই ঘাট: ক্ৰাইম নাম্বাৰ ১০৩/২০১৫’ ছবিৰ বাবে শ্ৰেষ্ঠ অভিনেত্ৰীৰ আই.এফ.এফ.আই. বঁটাও লাভ কৰিছিল।

কৰ্মজীৱন

মহাৰাষ্ট্ৰৰ কোলহলাপুৰত তেওঁৰ জন্ম হৈছিল। তাৰপিছত যাদৱে এটা ট্ৰেভেল এজেঞ্চিৰ চাকৰিত পুণেলৈ যায়। কিন্তু চাকৰি এৰা নাছিল যদিও শিল্পৰ প্ৰতি থকা আগ্ৰহৰ বাবে মুম্বাইলৈ উভতি আছে আৰু সুবিধাৰ সন্ধান কৰে। তেওঁ ‘টাটা ডকোমো’, ‘ফেভিকল’, ‘হেড এণ্ড চোল্জাৰছ্’, ‘আই.চি.আই.চি.আই. বেঙ্ক’ আদি বহুকেইটা ব্যৱসায়িক বিজ্ঞাপনত কাম কৰাৰ সুযোগ পায়। চলচ্চিত্ৰত তেওঁৰ প্ৰথম অভিনয় মধুৰ ভাণ্ডাৰকাৰে পৰিচালনা কৰা ২০০৭ চনৰ ছবি ‘ট্ৰেফিক চিগনেল’। ইয়াত তেওঁ ট্ৰেফিক চিগনেলত সামগ্ৰী বেচা ছোৱালী এজনীৰ সৰু চৰিত্ৰ এটাত অভিনয় কৰিছিল। অভিনেত্ৰী দিপ্তী নাভালে পৰিচালকৰ ৰূপত প্ৰথম পৰিচালনা কৰা, মনিষা কৈৰালা আৰু ৰজত কাপুৰে মূল ভূমিকা কৰা ২০০৯ চনৰ ছবি ‘দো পেইচে কী ধুপ, চাৰ আনে কী বাৰিষ’তো যাদৱে সৰু চৰিত্ৰ এটা কৰে। ২০১২ চনত যাদৱক ‘কৌন বনেগা ক্ৰোড়পতি’ৰ ষষ্ঠ চিজনৰ বিজ্ঞাপনত অমিতাভ বচ্চনৰ সৈতে দেখা গৈছিল।

ষ্টাৰপ্লাছত সম্প্ৰচাৰ হোৱা টেলিভিচন শ্বো ‘লাখো মেঁ এক’ৰ এটা খণ্ডত তেওঁক মুখ্য ভূমিকাত দেখা গৈছিল। এই শ্বোটোত সমাজত পৰিবৰ্তন অনা সাধাৰণ মানুহৰ কাহিনী বৰ্ণনা কৰা হৈছিল। অনন্ত মহাদেৱনে অতিথি পৰিচালক হিচাপে পৰিচালনা কৰা এই খণ্ডটোত এজনী ন-কইনাৰ চৰিত্ৰত অভিনয় কৰিছিল, যাক গাৰ ক’লা বৰণৰ বাবে শহুৰেকৰ ঘৰৰ মানুহে ভেদ-ভাৱ কৰিছিল।

সেই একে বছৰতে ‘ধগ’-এ মুক্তি পাইছিল। ইয়াত তেওঁ যশোদা নামৰ মূল চৰিত্ৰ এটাৰ ভূমিকাত অভিনয় কৰিছিল। এজন কিশোৰৰ মাক হিচাপে যশোদাই স্থানীয় শ্মসানৰ চোৱা-চিতা কৰা পৰিয়ালৰ পৰম্পৰাগত বৃত্তিত জড়িত হৈ পৰাৰ সলনি পুতেকে ভাল শিক্ষা-দিক্ষা লোৱাটো বিচাৰিছিল। নিম্ন জাতৰ হোৱা বাবে তেওঁলোকৰ ওপৰত সমাজে আৰোপ কৰা ৰীতি-নীতিৰ বিৰুদ্ধে সংগ্ৰামৰত এজনী দুখীয়া মাকৰ চৰিত্ৰত কৰা যাদৱৰ অভিনয়ে যথেষ্ট প্ৰশংসা বুটলিছে। বিভিন্ন চলচ্চিত্ৰ মহোৎসৱত প্ৰদৰ্শন হোৱা ছবিখনত তেওঁ কৰা অভিনয়ক প্ৰখ্যাত অভিনেত্ৰী স্মিতা পাটিলৰ সৈতে তুলনা কৰা হৈছে, যদিও তেওঁ পাতিলৰ অভিনয় শৈলীক অনুকৰণ কৰা বুলি মানি লোৱা নাই। যশোদাৰ চৰিত্ৰত কৰা অভিনয়ৰ বাবে তেওঁ শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা লাভ কৰে।

উষা যাদৱে বাবাচাহেব আম্বেদকাৰক তেওঁৰ অনুপ্ৰেৰণা বুলি মানে। “আমি সকলোৱে জানো যে বাবাচাহেবে আমাৰ দেশৰ সংবিধান প্ৰণয়ন কৰিছিল। কিন্তু বহুতে গৌণ বুলি ভবা, মহিলাৰ বাবে তেওঁ যি কৰি থৈ গৈছে, সেয়া অতি গুৰুত্বপূৰ্ণ আৰু মোৰ বাবে অনুপ্ৰেৰণামূলক। বাবাচাহেবে মহিলাসকলক বিভিন্ন ন্যায়িক অধিকাৰৰ লগতে সমাধিকাৰো দিছে।”

তথ্যউৎস

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেত্ৰী
শ্ৰেণী:শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
জয়মতী (দ্ব্যৰ্থতা দূৰীকৰণ পৃষ্ঠা)

জয়মতী কুঁৱৰী (১৭শ শতিকা) আছিল আহোমৰ তুংখুঙীয়া ফৈদৰ কোঁৱৰ গদাপাণিৰ পত্নী।

জয়মতীয়ে তলৰ প্ৰবন্ধসমূহো বুজাব পাৰে:
জয়মতী (১৯৩৫ চলচ্চিত্ৰ), জ্যোতিপ্ৰসাদ আগৰৱালাৰ দ্বাৰা পৰিচালিত প্ৰথম অসমীয়া কথাছবি।
জয়মতী (২০০৬ চলচ্চিত্ৰ), মঞ্জু বৰাৰ দ্বাৰা পৰিচালিত কথাছবি।
জয়মতী কুঁৱৰী (নাটক), লক্ষ্মীনাথ বেজবৰুৱাই ৰচনা কৰা নাটক।
জয়মতী (নাটক), পদ্মনাথ গোহাঞিবৰুৱাই ৰচনা কৰা নাটক।
উদ্ভিদ

উদ্ভিদ (লেটিন ভাষা:Viridiplantae) জীৱবিজ্ঞানৰ উদ্ভিদজগতৰ অন্তৰ্গত কিছুমান বহুকোষী, সংকোষকেন্দ্ৰীয় জীৱ। সপুষ্পক উদ্ভিদ, নগ্নবীজী উদ্ভিদ, ঢেকীয়া, মছ, সেউজ শেলাই আদি উদ্ভিদ জগতৰ অন্তৰ্গত। ভেঁকুৰ, আৰ্কিয়া আৰু বেক্টেৰিয়াক উদ্ভিদ বুলি ধৰা নহয়।
সেউজীয়া উদ্ভিদবোৰৰ ছেলুলজেৰে গঠিত কোষবেৰ থাকে আৰু ক্ল'ৰফিলৰ সহায়ত সালোক সংশ্লেষণৰ জৰিয়তে শক্তি আহৰণ কৰে। উদ্ভিদৰ পাতে সেউজীয়া ৰঙটো, সিহঁতৰ ক্লৰপ্লাষ্টত থকা ক্ল'ৰফিল এ আৰু ক্ল'ৰফিল বিৰ পৰা পায়। কিছুমান উদ্ভিদে প্ৰয়োজনীয় ক্ল'ৰফিল উৎপাদন কৰিব নোৱাৰা বা সালোক সংশ্লেষণ কৰিবলৈ অপৰাগ হোৱাৰ বাবে পৰপোষী হৈ জীৱন নিৰ্বাহ কৰে। পৰিবৰ্তিত প্ৰজন্মসমূহত যদিও অযৌন প্ৰজনন দেখা যায়, যৌন প্ৰজনন উদ্ভিদৰ এটা সাধাৰণ বৈশিষ্ট।

উদ্ভিদৰ প্ৰায় ৩০০–৩১৫ হাজাৰ প্ৰজাতিৰ ভিতৰত, অধিক সংখ্যকেই, প্ৰায় ২৬০–২৯০ হাজাৰেই বীজ উৎপন্ন কৰা উদ্ভিদ। পৃথিৱীৰ পৰিৱেশতন্ত্ৰৰ মুঠ আনৱিক অক্সিজেনৰ সৰহ ভাগেই সেউজীয়া উদ্ভিদে উপলব্ধ কৰায়। মানুহৰ প্ৰধান খাদ্য শস্য, ফলমূল আৰু শাক-পাচলি উদ্ভিদৰ পৰাই উৎপন্ন হয়। উদ্ভিদক অলংকাৰ হিচাপেও ব্যৱহাৰ কৰা হৈছিল আৰু বহু সমাজত ঔষধ আৰু চিকিৎসাৰ বাবেও ব্যৱহাৰ কৰে। উদ্ভিদ সম্পৰ্কে প্ৰণালীবদ্ধ অধ্যয়নক জীৱ বিজ্ঞানৰ এটা শাখা, উদ্ভিদ বিজ্ঞান বুলি কোৱা হয়।

উদ্ভিদৰ উপকাৰিতা

উদ্ভিদৰ পৰা প্ৰাণীয়ে অক্সিজেন লাভ কৰে। ইয়াৰ উপৰিও তেল, মছলা, আঠা, আচবাব সাজিবলৈ কাঠ, সুগন্ধি, শাক-পাচলি, ফলমূল, ঔষধ, প্ৰসাধন, খাদ্য, ইন্ধন, শস্য-ফচল আদি লাভ কৰিব পাৰি। প্ৰাচীন কালৰ মানুহবোৰে কাঠৰ চকাৰ সহায়তে এখন ঠাইৰ পৰা আন আন এখন ঠাইলৈ বোজা কঢ়িয়াই নিছিল। জীৱজগতৰ বাবে ক্ষতিকাৰক কাৰ্বন ডাই অক্সাইড গেছৰ ভাৰসাম্যতা বজাই ৰখাত গুৰুত্বপূৰ্ণ ভূমিকা পালন কৰিছে উদ্ভিদে। চাৰিওফালৰ পৰিৱেশটো মনোমোহা কৰি তোলাত উদ্ভিদৰ গুৰুত্ব লেখত ল'বলগীয়া। উদ্ভিদৰ শিপাই মাটি মজবুত কৰি ৰখাত যথেষ্ট সহায় কৰে। যাৰফলত গৰাখহনীয়া ৰোধ কৰিব পাৰি। ফুলজাতীয় উদ্ভিদবোৰে চৌপাশৰ সুবাস বৃদ্ধি কৰাত অৰিহণা যোগায়। বহু লোকে কাঠৰ ব্যৱসায় কৰি, ফুলৰ নাৰ্ছাৰী বনাই, বহুতে ঔষধি গছ ৰুই আৰ্থিকভাৱে যথেষ্ট লাভান্বিত হৈছে। ঘৰ-দুৱাৰ আৰু আচবাব বনাবলৈ ব্যৱহাৰ হোৱা সামগ্ৰীবোৰৰ ভিতৰত উদ্ভিদ অন্যতম। বাঁহ-বেতৰ শিল্পৰ বাবে উদ্ভিদ হৈছে অন্যতম কেঁচামাল। বহুলোকে চান্দাল গছৰ ব্যৱসায় কৰে।

উদ্ভিদ জগতৰ বিভাগসমূহ

উদ্ভিদজগতক ১২টা বিভাগত ভাগ কৰা হৈছে।

বিভাগ
অৰ্থ
সাধাৰণ নাম
চাৰিত্ৰিক বৈশিষ্ট
Chlorophyta
-
শেলাই
-
Charophyta
-
শেলাই
-
Anthocerotophyta
এন্থ'চেৰছ-সদৃশ উদ্ভিদ
শিঙৰ দৰে শিপা
শিঙাল স্পৰ'ফাইট, সংবহন তন্ত্ৰ নাই
Bryophyta
ব্ৰাইম-সদৃশ উদ্ভিদ, মছ উদ্ভিদ
মছ
স্থায়ী শাখাহীন স্পৰ'ফাইট, সংবহন তন্ত্ৰ নাই
Marchantiophyta হেপাট'ফাইটা
মাৰ্কেনচিয়া-সদৃশ উদ্ভিদ,যকৃৎ উদ্ভিদ
যকৃৎ শিপা
অস্থায়ী শাখাহীন স্পৰ'ফাইট, সংবহন তন্ত্ৰ নাই
Lycopodiophyta, লাইক'ফাইটা
লাইক'পডিয়াম-সদৃশ উদ্ভিদলাইকেন
লাইকেন
মাইক্ৰ'ফিল পাত, সংবহন তন্ত্ৰ
Pteridophyta
টেৰিছ-সদৃশ উদ্ভিদ, ঢেকীয়া
ঢেকীয়া
প্ৰথেলামাছ গেমেট'ফাইট, সংবহন তন্ত্ৰ
Pinophyta,শংকুধাৰী
পাইন-সদৃশ উদ্ভিদশংকুধাৰী উদ্ভিদ
সৰল গছ
শংকুত বীজ থাকে আৰু কাঠ ট্ৰেকিডেৰে গঠিত
Cycadophyta
চাইকাছ-সদৃশ উদ্ভিদ, প্লাম-সদৃশ উদ্ভিদ
চাইকেডছ
বীজ, যৌগিক পত্ৰৰ মুকুট
Ginkgophyta
গিংকগ'-সদৃশ উদ্ভিদ
গিংকগ', মেইডেনহেয়াৰ
ফলহীন বীজ (একমাত্ৰ জীৱিত প্ৰজাতি)
Gnetophyta
গ্নেটাম-সদৃশ উদ্ভিদ
গ্নেট'ফাইট
বীজ আৰু নলীকাযুক্ত কাষ্ঠিক সংবহন তন্ত্ৰ
সপুষ্পক উদ্ভিদ / মেগনলিঅ'ফাইটা /Anthophyta
সপুষ্পক উদ্ভিদ
সপুষ্পক উদ্ভিদ, এংজিঅ'স্পাৰ্ম
ফুল আৰু ফল, নলীকাযুক্ত সংবহন তন্ত্ৰ
মুঠ: ১২

তথ্য সংগ্ৰহ

শ্ৰেণী:বৈজ্ঞানিক শ্ৰেণীবিন্যাস
শ্ৰেণী:জীৱবিজ্ঞান‎
বাৰ্বাৰা এণ্ডাৰচন

বাৰ্বাৰা লিলিয়াছ ৰোমেইন এণ্ডাৰছন, লেডী এণ্ডাৰছন হিচাপেও জনা যায়, জন্ম নাম ৰাইট, নিউজিলেণ্ডৰ এগৰাকী কল্পকাহিনী লেখিকা, যিয়ে ষাঠিৰ দশকত প্ৰথমখন কিতাপ প্ৰকাশ পোৱাৰ পিছত আন্তৰ্জাতিকভাৱে স্বীকৃতিপ্ৰাপ্ত আৰু বেষ্ট চেলাৰ লেখিকা হিচাপে পৰিগণিত হৈছিল। তেওঁৰ জন্ম ১৪ এপ্ৰিল ১৯২৬ চন আৰু মৃত্যু ২৪ মাৰ্চ ২০১৩ চন।

কেৰিয়াৰ

হেষ্টিংছত জন্মগ্ৰহণ কৰা বাৰ্বাৰা লিলিয়াছ ৰোমেইন ৰাইটে অটাগো বিশ্ববিদ্যালয়ত শিক্ষা গ্ৰহণ কৰে আৰু ১৯৪৭ চনত বিজ্ঞান শাখাত স্নাতক ডিগ্ৰী লাভ কৰে। ১৯৫১ চনত তেওঁ ৰয়েল নিউজিলেণ্ডৰ নৌসেনাৰ বিষয়া নীল এণ্ডাৰছনৰ সৈতে বিবাহপাশত আবদ্ধ হয় আৰু পিছলৈ নিউজিলেণ্ডৰ প্ৰতিৰক্ষা কৰ্মচাৰীৰ মুৰব্বী হয়। তেওঁলোকৰ দুজন পুত্ৰ আছিল। চিকিৎসা প্ৰযুক্তিবিদ আৰু শিক্ষয়িত্ৰী হিচাপে কেৰিয়াৰ গঢ়িবলৈ তেওঁ পুনৰ নিউজিলেণ্ডৰ ৱেলিংটন বিশ্ববিদ্যালয়লৈ যায় আৰু ১৯৮৪ চনত ৱেলিংটনৰ ভিক্টোৰিয়া বিশ্ববিদ্যালয়ৰ পৰা কলা শাখাত স্নাতক ডিগ্ৰী লাভ কৰে। তেওঁৰ প্ৰথমখন গ্ৰন্থ আছিল আই থিংক উই শ্বুড গ ইনটু দ্য জংগল নামৰ চুটিগল্প সংকলন। তেওঁৰ তৃতীয়খন গ্ৰন্থ প'ৰ্ট্ৰেইট অৱ দ্য আৰ্টিষ্ট ৱাইফ (১৯৯২) উপন্যাসে ১৯৯২ চনত গুডমেন ফিল্ডাৰ ৱাটি বুক এৱাৰ্ডছত প্ৰথম পুৰস্কাৰ লাভ কৰে। ই বেষ্টচেলাৰ আছিল আৰু নিউজিলেণ্ড আৰু বিদেশত সমালোচকৰ প্ৰশংসা লাভ কৰিছিল।

তথ্য সূত্ৰ

শ্ৰেণী:মৃত ব্যক্তি
শ্ৰেণী:সাহিত্যিক
শ্ৰেণী:নাৰীবাদ আৰু লোকগাথা ২০২৫
লীলাৱতী ভট্টাচাৰ্য

লীলাৱতী ভট্টাচাৰ্য আছিল এগৰাকী ভাৰতীয় খনিজবিদ্যাবিদ, স্ফটিকবিজ্ঞানী, আৰু এগৰাকী পদাৰ্থ বিজ্ঞানী। তেখেতে বিজ্ঞানী সত্যেন্দ্ৰনাথ বসুৰ লগত অধ্যয়ন কৰিছিল। ১৯৫১ চনত তেখেতে কলিকতা বিশ্ববিদ্যালয়ৰ ৰাজাবাজাৰ বিজ্ঞান মহাবিদ্যালয়ৰ পৰা পদাৰ্থ বিজ্ঞানত স্নাতকোত্তৰ ডিগ্ৰী সম্পূৰ্ণ কৰে। তেখেতেৰ বিশেষ ক্ষেত্ৰকেইখন হৈছে-গঠনগত স্ফটিকবিজ্ঞান, আলোকীয় ৰূপান্তৰণ পদ্ধতি, কম্পিউটাৰ প্ৰগ্ৰামিং, প্ৰাৱস্থা ৰূপান্তৰণ(phase transformation), স্ফটিকী বিকাশ,ভূম্যবয়ব(topography), যন্ত্ৰীকৰণ(instrumentation)। তেখেতে এইকেইখন ক্ষেত্ৰলৈ গুৰুত্বপূৰ্ণ বৰঙণি আগবঢ়াইছে। তেখেতে ভাৰতীয় ভূতাত্ত্বিক জৰীপ বিভাগত জ্যেষ্ঠ খনিজবিদ্যাবিদ হিচাপে কৰ্মনিৰ্বাহ কৰিছিল। আৰু পাছলৈ সেইটো প্ৰতিষ্ঠানৰ খনিজ পদাৰ্থ বিজ্ঞান শাখাৰ সঞ্চালকৰ দায়িত্ব পালন কৰিছিল। তেখেতে শিৱব্ৰত ভট্টাচাৰ্যৰ লগত বৈবাহিক জীৱনৰ পাতনি মেলে। তেওঁলোক দুটা সন্তানৰ অভিভাৱক।

তথ্যসূত্ৰ

শ্ৰেণী: ভাৰতীয় বিজ্ঞানী
শ্ৰেণী: ভাৰতীয় পদাৰ্থ বিজ্ঞানী
শ্ৰেণী: ভাৰতীয় মহিলা পদাৰ্থ বিজ্ঞানী
দেৱপী

দেৱপী বা দেৱপী অৰ্ষ্টিষেণ, এজন অমৰ ঋষি। নিৰুক্ত (ii.10), বৃহদ্দেৱত, মহাভাৰত, পুৰাণ আদিৰ মতে তেওঁ কুৰু ৰাজকুমাৰ আৰু হস্তিনাপুৰৰ ৰজা প্ৰতীপৰ জ্যেষ্ঠ পুত্ৰ আছিল। তেওঁ এজন সম্ভ্ৰান্ত আৰু প্ৰিয় ৰাজকুমাৰ আছিল যদিও তেওঁক প্ৰতীপৰ উত্তৰাধিকাৰী হ’বলৈ দিয়া হোৱা নাছিল, কাৰণ তেওঁ কুষ্ঠ ৰোগত আক্ৰান্ত হৈছিল আৰু ব্ৰাহ্মণ আৰু বৃদ্ধ নাগৰিকৰ পৰিষদে এই প্ৰস্তাৱৰ বিৰোধিতা কৰিছিল। ইয়াৰ ফলস্বৰূপে তেওঁৰ কনিষ্ঠ ভাতৃ শান্তনু প্ৰতীপৰ পিছত হস্তিনাপুৰাৰ ৰজা হয়। পিছত দেৱপীয়ে তপস্যাৰ বাবে অৰণ্যলৈ গৈ সন্যাস লয়। মৎস্য পুৰাণ আৰু ভাগৱত পুৰাণ অনুসৰি তেওঁ মৰু ঋষিৰ সৈতে বৰ্তমানৰ কলিযুগৰ শেষলৈকে কলাপগ্ৰাম নামৰ ঠাইত জীয়াই থাকিব আৰু পৰৱৰ্তী সত্যযুগত পৌৰৱ বংশক পুনৰুজ্জীৱিত কৰিব।

কুৰু ৰাজ্যত খৰাং

শৌনকৰ বৃহদ্দেৱতৰ মতে, যেতিয়া দেৱপীয়ে শান্তনুৰ সপক্ষে সিংহাসন ত্যাগ কৰি অৰণ্যলৈ ৰাওনা হয়, তেতিয়া কুৰু ৰাজ্যত বাৰ বছৰ ধৰি তীব্ৰ খৰাং পৰিস্থিতিৰ সম্মুখীন হ’বলগীয়া হয়, কিয়নো পৰ্জন্য(দেৱতা)ই বৰষুণ দিয়া নাছিল। অৱশেষত শান্তনু প্ৰজাসহ অৰণ্যলৈ গৈ কুৰু সিংহাসন আগবঢ়ায়, তাক তেওঁ অস্বীকাৰ কৰে। বৰঞ্চ শান্তনুৰ পুৰোহিত হৈ তেওঁৰ বাবে যজ্ঞ (যজ্ঞ) কৰি বৰষুণ নমাই আনিবলৈ সন্মত হয়। এই আখ্যানৰ পৰৱৰ্তী সংস্কৰণ বিষ্ণু পুৰাণ (IV.20) ত পোৱা যায়। বিষ্ণু পুৰাণৰ মতে শান্তনুক তেওঁৰ ব্ৰাহ্মণ মন্ত্ৰীসকলে বুজাই দিয়াৰ দৰে খৰাঙৰ কাৰণ আছিল শান্তনু ডাঙৰ ভাইৰ ঠাইত সিংহাসনত আৰোহণ কৰাৰ বাবে দেৱতাসকলৰ অসন্তুষ্টি, যিটো প্ৰাথমিক জন্মৰ নিয়ম উলংঘা কৰা হৈছিল। শান্তনুৰ এজন ধূৰ্ত মন্ত্ৰীয়ে এই কথা শুনি তেওঁ কেইবাজনো পাষণ্ডক অৰণ্যলৈ পঠিয়াই দিলে, যিসকলে সৰল মনৰ ৰাজকুমাৰ দেৱপীক বৈদিক বিৰোধী মতবাদত বিকৃত কৰি পেলালে। শান্তনুৰ দ্বাৰা পঠোৱা ব্ৰাহ্মণসকলে যেতিয়া তেওঁক সিংহাসন আগবঢ়াবলৈ অৰণ্যলৈ আহিছিল, তেতিয়া তেওঁ বেদৰ উপদেশৰ বিপৰীত যুক্তি আগবঢ়াইছিল।
ফলত ব্ৰাহ্মণসকলে তেওঁক অৱনমিত আৰু শাসন কৰিবলৈ অযোগ্য বুলি ঘোষণা কৰে আৰু তাৰ পিছত বৰষুণ হয়।

ঋগবেদত

ঋগবেদত দেৱপীক সদায় দেৱাপী আৰ্ষ্টিষেণ বুলি উল্লেখ কৰা হৈছে। ঋগবেদত (X.98) উল্লেখ আছে যে দেৱপীয়ে শান্তনুৰ ৰাজ্যত বৰষুণৰ বাবে যজ্ঞ চলাইছিল। আধুনিক পণ্ডিতসকলে আৰ্ষ্টিষেণৰ প্ৰকৃত অৰ্থৰ বিষয়ে একমত নহয়।
আধুনিক পণ্ডিতসকলে, যাৰ ভিতৰত এছ.এন. প্ৰধান আৰু ভি. মিশ্ৰই বিশ্বাস কৰে যে, দেৱপী ব্ৰাহ্মণ হোৱাৰ পিছত আৰ্ষ্টিষেণ গোত্ৰত প্ৰৱেশ কৰে।

তথ্যসূত্ৰ

শ্ৰেণী:ঋষি
শ্ৰেণী:মহাভাৰতৰ চৰিত্ৰ
ঝেং জিয়াওকিয়ং

ঝেং জিয়াওকিয়ং (ইংৰাজী: Zheng Xiaoqiong; চীনা: 郑小琼) এগৰাকী চীনা কবি আৰু লেখিকা। তেওঁ প্ৰায়ে 'প্ৰব্ৰজনকাৰী শ্ৰমিক' বা 'বেটলাৰ পয়েট্ৰি' আন্দোলনৰ সৈতে জড়িত। তেওঁৰ কামত ঔদ্যোগিক জীৱনত মহিলাৰ অভিজ্ঞতা, ধ্ৰুপদী চীনা সাহিত্যৰ প্ৰসংগ আৰু গোলকীকৰণৰ প্ৰভাৱৰ ওপৰত গুৰুত্ব আৰোপ কৰা হয়। তেওঁক বৰ্তমানৰ অন্যতম গুৰুত্বপূৰ্ণ চীনা কবি আৰু প্ৰব্ৰজনকাৰী শ্ৰমিক কবিতা আন্দোলনৰ 'মুখ' হিচাপে বৰ্ণনা কৰা হৈছে।

জীৱন

চিচুয়ানৰ গ্ৰামাঞ্চলত জন্মগ্ৰহণ কৰা ঝেঙে ২০০১ চনত কামৰ সন্ধানত ডংগুয়ান চহৰলৈ যোৱাৰ আগতে এখন স্থানীয় চিকিৎসালয়ত কাম কৰিছিল। তেওঁ প্ৰথমে এটা খেলনা কাৰখানা আৰু পিছলৈ এটা হাৰ্ডৱেৰ কাৰখানাত পাঁচ বছৰ ধৰি কাম কৰিছিল। ২০০৭ চনত লিকুন বঁটা গ্ৰহণ কৰি তেওঁ কৈছিল, "মই প্ৰায়ে আচৰিত হওঁ, সেই বিচ্ছিন্ন আঙুলিবোৰ যদি এটা শাৰীত থিয় কৰোৱা হয়, তেন্তে সেইবোৰ কিমান দূৰলৈ যাব?"

২০০৭ চনত বঁটা লাভ কৰাৰ পিছত তেওঁক লিখা-মেলাৰ বাবে চৰকাৰে তিনি মাহৰ ছুটী প্ৰদান কৰিছিল। ঝেঙে মুঠ আঠ বছৰ প্ৰব্ৰজনকাৰী শ্ৰমিক হিচাপে কাম কৰিছিল। ২০০৯ চনত তেওঁ গুয়াংজুৰ এখন সাহিত্য আলোচনীত পেছাদাৰী সম্পাদিকা হিচাপে নিযুক্তি লাভ কৰে।

কবিতা

ঝেঙৰ বেছিভাগ কবিতাই তেওঁৰ কাৰখানাৰ শ্ৰমিক হিচাপে থকা অভিজ্ঞতাৰ পৰা আহিছে। তেওঁৰ কবিতাত ঔদ্যোগিক যন্ত্ৰপাতিৰ সৈতে মানুহৰ সম্পৰ্ক আৰু শ্ৰমিকৰ যন্ত্ৰণাৰ বৰ্ণনা পোৱা যায়। তেওঁৰ লেখাত 'লো' (iron) শব্দটো কঠিনতা আৰু অমানৱীয়কৰণৰ প্ৰতীক হিচাপে বাৰে বাৰে ব্যৱহাৰ কৰা হয়। তেওঁৰ ভাষাত— "মই সদায় বিচাৰিছিলোঁ যে মোৰ কবিতাবোৰ লোৰ সোৱাদেৰে ভৰি থাকক, কঠিন আৰু তীক্ষ্ণ।" এই সাক্ষাৎকাৰসমূহৰ এটা নিৰ্বাচিত অংশ ২০২৫ চনত 'ইকুৱেটৰ' আলোচনীত ইলিঅ’নৰ গুডমেনৰ অনুবাদত ইংৰাজীত প্ৰকাশ পাইছিল।

তথ্যসূত্ৰ

শ্ৰেণী:চীনৰ ব্যক্তি
শ্ৰেণী:কবি
অসম কৃষি বিশ্ববিদ্যালয়

অসম কৃষি বিশ্ববিদ্যালয় অসমৰ একমাত্ৰ কৃষি বিশ্ববিদ্যালয়। ১৯৬৯ চনৰ ১ এপ্ৰিলত যোৰহাটত স্থাপিত হোৱা এই বিশ্ববিদ্যালয়খনে অসমত কৃষি-শিক্ষা, গৱেষণা আৰু কৃষি সম্প্ৰসাৰণৰ হকে কাম কৰি আহিছে। প্ৰথমে যোৰহাটৰ অসম কৃষি মহাবিদ্যালয় আৰু গুৱাহাটীৰ অসম পশু চিকিৎসা মহাবিদ্যালয় দুখনক কেন্দ্ৰবিন্দু হিচাপে লৈ এই বিশ্ববিদ্যালখন আৰম্ভ কৰা হৈছিল।

বিশ্বৰ কেৱল এই বিশ্ববিদ্যালয়তেই চাহ প্ৰযুক্তিবিদ্যা বিষয়ত স্নাতক আৰু স্নাতকোত্তৰ পৰ্য্যায়ৰ শিক্ষা প্ৰদান কৰা হয়। ছশৰো অধিক শিক্ষক, গৱেষক আৰু সম্প্ৰসাৰণ বিশেষজ্ঞই এই বিশ্ববিদ্যালয়ৰ যোগেদি কৃষি আৰু পশু-চিকিৎসা বিজ্ঞানৰ বিভিন্ন বিষয়ত সেৱা আগবঢ়াই আছে।

মহাবিদ্যালয়

বিশ্ববিদ্যালয়ৰ অধীনত নখন মহাবিদ্যালয় আছে।
কৃষি মহাবিদ্যালয়, যোৰহাট
গাৰ্হস্থ্য বিজ্ঞান মহাবিদ্যালয়, যোৰহাট (১৯৬৯)
পশু চিকিৎসা বিজ্ঞান মহাবিদ্যালয়, খানাপাৰা, গুৱাহাটী
বিশ্বনাথ কৃষি মহাবিদ্যালয়, বিশ্বনাথ চাৰিআলি (১৯৮৮)
লক্ষীমপুৰ পশু চিকিৎসা বিজ্ঞান মহাবিদ্যালয়, উত্তৰ লখিমপুৰ (১৯৮৮)
মীন মহাবিদ্যালয়, ৰহা (১৯৮৮)
শৰৎ চন্দ্ৰ সিংহ কৃষি মহাবিদ্যালয়, চাপৰ
উদ্যানকৃষি মহাবিদ্যালয়, নলবাৰী
ৰেচম মহাবিদ্যালয়, তিতাবৰ

গৱেষণা কেন্দ্ৰ

এই বিশ্ববিদ্যালয়ৰ অধীনত অসমৰ ছটা কৃষি অঞ্চলতে একোটাকৈ আঞ্চলিক কৃষি গৱেষণা কেন্দ্ৰ আছে।
তিতাবৰ - উজনি ব্ৰহ্মপুত্ৰ উপত্যকা অঞ্চল
উত্তৰ লক্ষিমপুৰ - উত্তৰ পাৰৰ সমতল অঞ্চল
শ্বিলঙিনী - মধ্য ব্ৰহ্মপুত্ৰ উপত্যকা অঞ্চল
ডিফু - পাৰ্বত্য অঞ্চল
গোঁসাইগাঁও - নামনি ব্ৰহ্মপুত্ৰ উপত্যকা অঞ্চল
কৰিমগঞ্জ- বৰাক উপত্যকা অঞ্চল
এই বিশ্ববিদ্যালয়ৰ দ্বাৰা অসমৰ প্ৰতিখন জিলাতে কৃষি বিজ্ঞান কেন্দ্ৰএকোটাকৈ স্থাপন কৰা হৈছে।

বাহ্যিক সংযোগ

Website of Assam Agricultural University

তথ্য সংগ্ৰহ

শ্ৰেণী:অসমৰ বিশ্ববিদ্যালয়সমূহ
শ্ৰেণী:যোৰহাট জিলাৰ শৈক্ষিক প্ৰতিষ্ঠান‎
শ্ৰেণী:যোৰহাট
য়্যুং চ্যেং

য়্যুং চ্যেং (চীনা ভাষাত:张戎, জন্ম:২৫ মাৰ্চ, ১৯৫২) এগৰাকী চীনা বংশোদ্ভূত ব্ৰিটিছ লেখক যি লণ্ডনত বাস কৰে। য়্যুং চ্যেং তেওঁৰ পাৰিবাৰিক আত্মজীৱনী ৱাইল্ড চোৱানচ্‌ৰ বাবে সৰ্বাধিক জনাজাত, বিশ্বজুৰি কিতাপখনৰ ১০ নিযুততকৈও অধিক প্ৰতিলিপি বিক্ৰী হয়; কিন্তু চীনত এই কিতাপখন নিষিদ্ধ।

তেওঁৰ স্বামী আইৰিছ ইতিহাসবিদ য়ন হেলিডেৰ সৈতে লিখা তেওঁৰ ৮৩২ পৃষ্ঠাৰ জীৱনী মাও জেদং, মাও: দ্য আননউন ষ্ট’ৰি জুন ২০০৫ চনত প্ৰকাশ হৈছিল।

চীনত

চ্যেঙৰ জন্ম ১৯৫২ চনৰ ২৫ মাৰ্চত য়িবিন, চিচুৱান প্ৰদেশত হৈছিল। তেওঁৰ মাক-দেউতাক দুয়ো চীনৰ কমিউনিষ্ট পাৰ্টিৰ বিষয়া আছিল। চ্যেঙৰ দেউতাক সাহিত্যৰ প্ৰতি যথেষ্ট আগ্ৰহী আছিল। সৰুতেই চ্যেঙৰ পঢ়া আৰু লিখাৰ সৈতে এটি নিবিড় সম্পৰ্ক গঢ়ি উঠে, ইয়াৰ ভিতৰত কবিতা লিখাৰ আগ্ৰহো অন্তৰ্ভুক্ত আছিল।

তথ্যসূত্ৰ
৩১ ডিচেম্বৰ

৩১ ডিচেম্বৰ দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ৩৬৫ তম (অধিবৰ্ষত ৩৬৬ তম) দিন। এই দিনটো বছৰৰ শেষ দিন। এই দিনটোত ঘটা কেইটামান উল্লেখযোগ্য ঘটনা -

ঘটনাৱলী

বছৰৰ অন্তিম দিন।
১৯৪৪ - হাংগেৰীয়ে জাৰ্মানীৰ বিৰুদ্ধে যুদ্ধ ঘোষণা কৰে।
১৯৫৫ - সৰ্থেবাৰীক নগৰ হিচাপে ঘোষণা কৰা হয়।
২০০০ - ইউৰোপৰ ১২খন দেশত ইউৰ’ মুদ্ৰাৰ প্ৰচলন আৰম্ভ হয়।

জন্ম

১৮৬৯ - হেনৰি মেটিশ্ব, ফৰাচী চিত্ৰশিল্পী।
১৮৯৯ - শ্ৰীকৃষ্ণ নাৰায়ণ ৰতনঝংকাৰ, হিন্দুস্তানী শাস্ত্ৰীয় সংগীতৰ এজন বিশিষ্ট পণ্ডিত আৰু শিক্ষক।
১৯০৭ - আনন্দ চন্দ্ৰ বৰুৱা, অসমীয়া সাহিত্যিক। তেখেতক “বকুল বনৰ কবি” নামেৰে জনা যায়।
১৯২৫ - শ্ৰীলাল শুক্লা, হিন্দী ব্যংগ লেখক।
১৯২৩ - বলবীৰ সিং, ভাৰতীয় ফিল্ড হকী ক্ৰীড়াবিদ।
১৯৩৮ - বাসুদেৱ দাসগুপ্ত, ভাৰতীয় ছুটি গল্পকাৰ আৰু উপন্যাসিক।
১৯৭৯ - অংশু জামচেংপা, ভাৰতীয় পৰ্বতাৰোহী।

মৃত্যু

২০১৮ - কাদেৰ খান, ভাৰতীয়-কানাডিয়ান অভিনেতা, চিত্ৰনাট্যকাৰ, কমেডিয়ান আৰু বোলছবি পৰিচালক।
২০১৯ - ৰত্ন ওজা, অসমীয়া কবি, গীতিকাৰ, নাট্যকাৰ তথা মঞ্চ আৰু চলচ্চিত্ৰ শিল্পী।

দিৱস

আজেৰবাইজানীৰ আন্তৰ্জাতিক একাত্মতা দিৱস।

তথ্যসূত্ৰ

বাহ্যিক সংযোগ

বিবিচি: এই দিনটোত ঘটা কেইটামান উল্লেখযোগ্য ঘটনা
দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা

শ্ৰেণী:ডিচেম্বৰ
শ্ৰেণী:ইংৰাজী বৰ্ষপঞ্জীৰ দিন
নৰৱেজীয় ৱিকিপিডিয়া

নৰৱেজীয় ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ নৰৱেজীয় সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান প্ৰবন্ধ আছে।

পৰিসংখ্যা

চনত নৰৱেজীয় ৱিকিপিডিয়াৰ টা প্ৰবন্ধ, গৰাকী সম্পাদক, গৰাকী প্ৰশাসক আৰু টা ফাইল আছে। মুঠ সম্পাদনা সংখ্যা ।

বাহ্যিক সংযোগ

নৰৱেজীয় ৱিকিপিডিয়া

তথ্য সংগ্ৰহ

শ্ৰেণী:ৱিকিপিডিয়াসমূহ
শিৱানন্দ কাকতি

শিৱানন্দ কাকতি এগৰাকী অসমীয়া গল্পকাৰ তথা চৰকাৰী চাকৰিয়াল। সত্তৰৰ দশকত একাংকিকা আৰু অনাতাঁৰ নাট লিখি তেওঁ সাহিত্যিক জীৱনৰ পাতনি মেলিছিল। নব্বৈৰ দশকত তেওঁ গল্পকাৰ ৰূপে আত্মপৰিচয় দিয়ে। ১৯৯০ চনত পষেক নামৰ আলোচনীত তেওঁৰ প্ৰথমটো গল্প আমৃত্যু অমৃত প্ৰকাশ পাইছিল। একে নামৰ গল্প সংকলনখনৰ বাবে ১৯৯৫ চনত তেওঁ মুনীন বৰকটকী বঁটা লাভ কৰিছিল। পুনৰ ২০০৪ চনত জলছবিত শেষ সাজ শীৰ্ষক গল্পটোৰ বাবে তেওঁ সৰ্বভাৰতীয় কথা বঁটাৰে সন্মানিত হৈছিল।

১৯৫৮ চনত নগাঁও জিলাৰ শেতালিত শিৱানন্দ কাকতিৰ জন্ম হৈছিল।

সাহিত্য কৃতি

গল্প-সংকলন

আমৃত্যু অমৃত (১৯৯৬)
গাগিনী তোৰ পানী কিমান (২০০০)
বৰদৈচিলা (২০০১)
জলছবিত শেষ সাঁজ (২০০৭)
বৰণীয়া আলিবাট
আলিবাটত
আয়ু যায় আলে-জালে
আয়ু যায় আলে-জালে (২০২২)

নাটকৰ সংকলন

কেন্দ্ৰবিহীন বৃত্ত আৰু অন্যান্য নাটক (১৯৯৮)

প্ৰৱন্ধ সংকলন

স্বৰাজোত্তৰ নগাঁও : নিবন্ধমালা (১৯৯৮)
সৰ্বগুণাকৰ (১৯৯৯)

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:অসমীয়া সাহিত্যিক
শ্ৰেণী:অসমীয়া গল্পকাৰ
শ্ৰেণী:জীৱিত ব্যক্তি
অৰিয়ানা মুন এণ্ড্ৰুজ

অৰিয়ানা মুন এণ্ড্ৰুজ (১৮৩৪–১৮৮৩) আছিল এগৰাকী আমেৰিকান চিকিৎসক যি আমেৰিকাৰ চিকিৎসা বিজ্ঞানৰ ডিগ্ৰী লাভ প্ৰথম মহিলাসকলৰ ভিতৰত অন্যতম আছিল। তেওঁ আমেৰিকাৰ গৃহ-যুদ্ধৰ সময়ত কনফেডাৰেট আৰ্মীৰ চিকিৎসক হিচাপে কাৰ্যনিৰ্বাহ কৰিছিল।

প্ৰাথমিক জীৱন আৰু শিক্ষা

১৮৩৪ চনত ভাৰ্জিনিয়াৰ আলবেমাৰ্ল কাউণ্টিত বাগিছাৰ মালিক পৰিয়ালত জন্মগ্ৰহণ কৰা অৰিয়ানা এণ্ড্ৰুজে (ডাক নাম মুন) সৰুৰেপৰাই চিকিৎসা বিজ্ঞান অধ্যয়ন কৰাৰ সিদ্ধান্ত লয়। এবছৰ ধৰি ট্ৰয় মহিলা চেমিনাৰী (বৰ্তমান এমা উইলাৰ্ড স্কুল)ত পঢ়িছিল, য'ত বিজ্ঞান আৰু গণিতৰ প্ৰয়োজনীয় পাঠ্যক্ৰমৰ ব্যৱস্থা কৰা হৈছিল যাতে তেওঁ পেনচিলভেনিয়াৰ মহিলা চিকিৎসা মহাবিদ্যালয়ত (বৰ্তমান পেনচিলভেনিয়াৰ মহিলা চিকিৎসা মহাবিদ্যালয়) নামভৰ্তি কৰিব পাৰে। এইটো আছিল কলেজৰ চতুৰ্থবাৰৰ বাবে ছাত্ৰ-ছাত্ৰীক নিযুক্তি দিয়াৰ সময়ত। এণ্ড্ৰুজ আছিল ভাৰ্জিনিয়াৰপৰা অহা প্ৰথমগৰাকী মহিলা যিয়ে কলেজত পঢ়িছিল, আৰু দক্ষিণ আমেৰিকাৰপৰা মাত্ৰ তৃতীয় গৰাকী মহিলা।

১৮৫৬ চনত এণ্ড্ৰুজে ডক্টৰেট ডিগ্ৰীৰ থিছিছ দাখিল কৰে আৰু পিছৰ বছৰত স্নাতক ডিগ্ৰী লাভ কৰে। সেই সময়ত আমেৰিকাত চিকিৎসা বিজ্ঞানৰ ডিগ্ৰী লাভ কৰা ৩৮ গৰাকী মহিলাৰ ভিতৰত তেওঁ অন্যতম।

কেৰিয়াৰ

চিকিৎসা বিজ্ঞানৰ ডিগ্ৰী লাভ কৰাৰ পাছত এণ্ড্ৰুজে দুবছৰ মধ্যপ্ৰাচ্য আৰু ইউৰোপ ভ্ৰমণ কৰিছিল, তাৰ পিছত ১৮৬১ চনত আমেৰিকাৰ গৃহ-যুদ্ধৰ আৰম্ভণিৰ আশে-পাশে উত্তৰ আমেৰিকালৈ উভতি আহে। ভাৰ্জিনিয়াৰ সামৰিক সেনাপতিসকললৈ তেওঁ লিখিছিল, কনফেডাৰেট ষ্টেটছ অৱ আমেৰিকাৰ যুদ্ধ প্ৰচেষ্টাত তেওঁৰ দক্ষতা আগবঢ়াইছিল।

তথ্যসূত্ৰ

শ্ৰেণী:আমেৰিকাৰ মহিলা চিকিৎসক
শ্ৰেণী:মৃত ব্যক্তি
প্ৰীতি শংকৰ

প্ৰীতি শংকৰ (; ছেপ্টেম্বৰ ১৯৪৭ – অক্টোবৰ ২০১১) এগৰাকী ভাৰতীয় শিক্ষয়িত্ৰী, গৱেষক আৰু শিক্ষাবিদ। তেওঁৰ গৱেষণাবোৰ কম্পাইলাৰ ডিজাইন, আনুষ্ঠানিক ভাষা তত্ত্ব আৰু এল্গৰিথ্মিক কোডিং তত্ত্বৰ ক্ষেত্ৰসমূহত কেন্দ্ৰীভূত আছিল।

প্ৰাৰম্ভিক জীৱন আৰু কেৰিয়াৰ

এটি খ্ৰীষ্টান ধৰ্মাৱলম্বী গোৱান পৰিয়ালত প্ৰীতি শংকৰে জন্মগ্ৰহণ কৰিছিল। তেওঁৰ পিতৃ ইনোচেন্সিয়ো মণ্টেইৰো ভাৰতীয় সেনাবাহিনীৰ এগৰাকী ব্ৰিগেডিয়াৰ আৰু মাতৃ ছফিয়া আছিল গণিত আৰু ফৰাচী ভাষাৰ এগৰাকী শিক্ষয়িত্ৰী আছিল।

১৯৫৮ চনত, তেওঁৰ পিতৃ-মাতৃ পুনেৰ খড়কৱাছলাৰ পৰা জম্মুলৈ গুচি যায় য’ত তেওঁৰ পিতৃয়ে ভাৰত-পাকিস্তান সীমান্তৰ সুৰনকোটেত সেৱা আগবঢ়াইছিল। এই পদক্ষেপৰ ফলস্বৰূপে, প্ৰীতিয়ে ছয় মাহৰ বাবে বিদ্যালয়লৈ যাব নোৱাৰিলে। এই সময়ছোৱাত মাকে তেওঁক ঘৰতে পঢ়ুৱাইছিল। কেইবছৰমান পিছত তেওঁ পুনেলৈ উভতি আহি ফাৰ্গুচন কলেজত নামভৰ্তি কৰে। পিছলৈ তেওঁ দিল্লীৰ ইণ্ডিয়ান ইনষ্টিটিউট অৱ টেকন’লজিত অধ্যয়ন কৰে। ১৯৬৮ চনত তেওঁ প্ৰথমগৰাকী মহিলা এবছৰৰ পাছত ভাৰতলৈ উভতি আহি বেংগালুৰুৰ ভাৰতীয় বিজ্ঞান প্ৰতিষ্ঠান (আই আই এছ চি)ৰ চেণ্টাৰ ফৰ অটোমেচনত সহকাৰী অধ্যাপিকা হিচাপে নিযুক্তি লাভ কৰি অৱসৰ পৰ্যন্ত তাতেই কৰ্মৰত থাকে।

তথ্য সংগ্ৰহ

শ্ৰেণী:মৃত ব্যক্তি
শ্ৰেণী:শিক্ষাবিদ
শ্ৰেণী:ভাৰতীয় নাৰী
শ্ৰেণী:কৰ্ণাটকৰ ব্যক্তি
শ্ৰেণী:কম্পিউটাৰ বিজ্ঞানী
শ্ৰেণী:ভাৰতীয় মহিলা বিজ্ঞানী
শ্ৰেণী:বিংশ শতিকাৰ ভাৰতীয় বিজ্ঞানী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
ৱাল্ট ডিজনী

ৱাল্ট ডিজনী (, জন্ম: ৫ ডিচেম্বৰ, ১৯০১-মৃত্যু: ১৫ ডিচেম্বৰ, ১৯৬৬) এজন বিখ্যাত আমেৰিকান এনিমেটৰ, চলচ্চিত্ৰ প্ৰযোজক আৰু উদ্যোগপতি আছিল। তেওঁ The Walt Disney Company প্ৰতিষ্ঠা কৰিছিল, যিটো আজিও বিশ্বৰ অন্যতম ডাঙৰ মনোৰঞ্জন সংস্থা। তেওঁ মিকি মাউছৰ দৰে বিখ্যাত চৰিত্ৰ সৃষ্টি কৰি এনিমেচন জগতত এক নতুন যুগ আৰম্ভ কৰিছিল।

উদ্ধৃতি

“সকলো সপোন বাস্তৱ হ’ব পাৰে, যদি আমি সেইবোৰ অনুসৰণ কৰাৰ সাহস ৰাখোঁ।”
“আমি আগবাঢ়ি যাওঁ, নতুন দুৱাৰ মুকলি কৰোঁ আৰু নতুন কাম কৰোঁ।”
“সপোন দেখিবলৈ সাহস কৰক আৰু তাক বাস্তৱ কৰাৰ চেষ্টা কৰক।”
“সফলতা হৈছে কঠোৰ পৰিশ্ৰম আৰু ধৈৰ্যৰ ফল।”
“যদি আপুনি সপোন দেখিব পাৰে, তেন্তে আপুনি তাক কৰিবও পাৰে।”
“ব্যর্থতা মোৰ বাবে শেষ নহয়, ই এক নতুন আৰম্ভণি।”
“আনন্দ সৃষ্টি কৰাটোেই মোৰ জীৱনৰ মূল লক্ষ্য।”

তথ্যসূত্ৰ
শোভা গাষ্টি

গষ্টীয়ে ৰামনাথ কোবিন্দৰ পৰা নাৰী শক্তিপুৰস্কাৰ লাভ কৰে।|
শোভা গাষ্টি ; কৰ্ণাটকৰ বেলগাঁওস্থিত এগৰাকী সমাজকৰ্মী। ১৯৯৭ চনত, তেওঁ ‘মহিলা অৱিভৃদ্ধি মত্তু সম্ৰক্ষণা সমস্থে’ (MASS) প্ৰতিষ্ঠা কৰিছিল, যি কৰ্ণাটকাৰ ৩৬০খন গাঁৱত বাস কৰা প্ৰাক্তন দেৱদাসী মহিলাসকলৰ জীৱন ধাৰনৰ মান দণ্ড উন্নত কৰাত সহায় কৰি আহিছে। আৰম্ভণিতে এই সংগঠন টোত ২,৫০০গৰাকী সদস্য আছিল। পিছলৈ এই সংখ্যা ক্ৰমান্বয়ে বৃদ্ধিহৈ ২০১৪চনৰ ভিতৰত সংগঠন টোত ৩,৬০০ গৰাকী সদস্য হৈ উঠিছিল।

তেওঁ কেৱল মহিলাসকলৰ উন্নয়নেই নহয়, শিশুসকলৰ অধিকাৰৰ ক্ষেত্ৰতো গুৰুত্বপূৰ্ণ ভূমিকা গ্ৰহণ কৰিছে আৰু চাইল্ড ৰাইটছ এণ্ড ইউ (Child s and You-CRY) দৰে সংগঠনৰ সৈতে কাম কৰিছে।

তেওঁৰ সমাজসেৱাৰ স্বীকৃতি স্বৰূপে, ২০২২চনত ৰাষ্ট্ৰপতি ৰাম নাথ কোবিন্দৰ দ্বাৰা তেওঁক ২০২১ নাৰী শক্তি পুৰস্কাৰ প্ৰদান কৰা হৈছিল। যিটো ভাৰতৰ মহিলা সবলীকৰণৰ বাবে ব্যতিক্ৰমী কাম কৰা মহিলাক প্ৰেৰণা যোগাবৰ বাবে ভাৰত চৰকাৰৰ মহিলা আৰু শিশু উন্নয়ন মন্ত্ৰালয়ে যুগুত কৰে।

তথ্যসূত্ৰ
শিৱসাগৰ (বিধানসভা সমষ্টি)

শিৱসাগৰ বিধানসভা সমষ্টি অসম বিধানসভাৰ ১২৬খন বিধানসভা সমষ্টিৰ এখন। অসম বিধানসভাৰ সমষ্টিসমূহৰ ক্ৰমাংক অনুসৰি ৯৬ হৈছে শিৱসাগৰ বিধানসভা সমষ্টিৰ ক্ৰমাংক। শিৱসাগৰ শিৱসাগৰ জিলাৰ পাঁচটা বিধানসভা সমষ্টিৰ অন্যতম। ই যোৰহাট লোকসভা সমষ্টিৰ অন্তৰ্গত দহখন বিধানসভা সমষ্টিৰ এখন। যোৰহাট লোকসভা সমষ্টিৰ আন নখন বিধানসভা সমষ্টি হ'ল, যোৰহাট জিলাৰ যোৰহাট, টীয়ক, তিতাবৰ, মৰিয়নি, মাজুলী জিলাৰ মাজুলী, শিৱসাগৰ জিলাৰ নাজিৰা, ডিমৌ, চৰাইদেউ জিলাৰ সোণাৰি আৰু মাহমৰা।

বিধায়কসকল

নিৰ্বাচন
নাম
দল

১৯৫২
থানুৰাম গগৈ
ভাৰতীয় জাতীয় কংগ্ৰেছ

১৯৫৭
গিৰিন্দ্ৰ নাথ গগৈ

১৯৬২

১৯৬৭
প্ৰমোদ গগৈ
ভাৰতীয় কমিউনিষ্ট পাৰ্টি

১৯৭২

১৯৭৮

১৯৮৩
দেৱানন্দ কোঁৱৰ
ভাৰতীয় জাতীয় কংগ্ৰেছ

১৯৮৫
প্ৰদীপ গগৈ
নিৰ্দলীয়

১৯৯১
প্ৰমোদ গগৈ
ভাৰতীয় কমিউনিষ্ট পাৰ্টি

১৯৯৬

২০০১
প্ৰণৱ গগৈ
ভাৰতীয় জাতীয় কংগ্ৰেছ

২০০৬

২০১১

২০১৬

২০২১
অখিল গগৈ
ৰাইজৰ দল

তথ্য সংগ্ৰহ

শ্ৰেণী:অসমৰ ৰাজনীতি
শ্ৰেণী:শিৱসাগৰ জিলা
শ্ৰেণী:অসমৰ বিধানসভা সমষ্টি